Trou is nie perdekoop nie. | www.kampforum.co.za
Trou is nie perdekoop nie.
Submitted by Arie on Wed, 10/04/2019 - 07:18
Dit sal vamiddag 17h00 presies 48 jaar gelede wees, toe ek as baie senuweeagtige jong man voor die preekstoel in die NG kerk Salisbury [nou Harare] saam met my strooijonker staan en wag.
Net toe ek begin dink hier gaan niks gebeur nie, begin die troumars speel, en daar kom so pragtige jong lenige, slanke nimf in die paaidjie afgesweef. Sy is in spierwit satyn uitgedos met 4 blomme meisies wat agter loop en die laaaang sleep beheer. Aan haar arm loop so beneukte gryskop man. Toe hulle by my kom lig hy die wasige sluier oor haar kop, en daar staar die pragtigste twee groot piering oge na my met so skugter glimlagie om daai soenbare lippe.
Toe die Dominee sy goete klaar gepraat het kom daar so jongmanetjie [7 jaar] met ‘n manelpak en wit handskoene, hy dra ‘n maroon kussing met ons trou ringe op die kussing. Ringe aangesteek vir mekaar ‘n lekker lang inige soen gekry, en toe vertrek ons om fotos te laat neem. Ek ka nom die dood nie onthou waar ons dit laat neem het nie?
Vandaar Meikels hotel toe, daar wag 300 vriende en familie ons in om die heuglike dag saam met ons te vier, met sjampanje, ete, en lekker dans! Vriende van orals oor, SA, Kenia, Nederland, VK en selfs my strooijonker uit Amerika uit.
Na die lekker party is Petra en ek toe op na die “Honey moon suite” waar ons die nag deurgebring het, letwel nie geslaap nie.
Volgende oggend is ons Kariba toe, te wete die Cuty Shark hotel, destyds een van die baie min hotelle daar gewees. Daar ‘n lieflike 10 dae deurgebring, komplimente van my destydse werkgewer. Hy was so goed om vir ons ‘n 10 dae te volle betaalde honey moon te skenk as trougeskenk, selfs vir my 14 dae spesiale verlof te gee.
Ai ek sal daai dag nooit vergeet nie, kan selfs nog Petra se “going away” uitrusting onthou, so silwer grys lang broek pak met ‘n spierwit sy hemp, man sy was [is] ongelooflik mooi!
En vandag 48 jaar later nog net so baie lief vir haar!
Baie Geluk Arie en Petra! …
Baie Geluk Arie en Petra! Mag die volgende 48 jaar net so geseënd wees. Well done!
Ek sê ook altyd, trou is nie vir mense wat wil perde koop nie
Wed, 10/04/2019 - 07:28
Aanhouers wen, ek dink op n…
Aanhouers wen, ek dink op n stadium raak mens mekaar so gewoond dat elkeen maar die ander een se nonsense opvreet.
As die ou vrou my op n bike trip stuur dan weet ek, ek is op dun ys.
So die naweek is ek weer op dun ys!!!
Baie geluk oom Arie Jarrie. …
Baie geluk oom Arie jarrie. Ek haal my hoed af antie Petra hoe op aarde sy dit reggekry het om 48 jaar met jou uit te hou?
Wed, 10/04/2019 - 07:33
Baie geluk Arie en Petra…
Baie geluk Arie en Petra. Mag daar nog 'n paar Geseënde jare vir julle vorentoe wees. Ons is almal bewus dat die laaste paar jaar nie maklik was nie maar julle is Geseënd.
Dankie almal. Ja dit was…
Ja dit was goeie en geseende jare, ek vertrou die volgende 48 gaan net so lekker wees?
Wed, 10/04/2019 - 07:37
Baie geluk oom Arie maar ek…
Baie geluk oom Arie maar ek stem saam met Grys dat die spesiale gelukwense verseker moet gaan aan tannie Petra! 48 jaar!? Liewe ouers, dis 'n lang tyd!!
Wed, 10/04/2019 - 08:04
Petra en Arie, baie geluk…
Petra en Arie, baie geluk met julle wonderlike herdenking van julle grootste belofte. Geniet dit voluit en voorspoed vir die toekoms. 👏🎉🎊🎂🎁
Wed, 10/04/2019 - 08:14
Inderdaad 'n mylpaal! Baie…
Inderdaad 'n mylpaal! Baie geluk en mag daar nog baie wees om te vier.
Wed, 10/04/2019 - 08:24
Geluk Arie. Ek besef nou…
Geluk Arie. Ek besef nou-eers hóe oud jy werklik is.
Wed, 10/04/2019 - 10:09
Baie geluk oom en tannie…
Baie geluk oom en tannie. Mag daar nog baie wees.
Wed, 10/04/2019 - 11:26
Baie geluk Arrie en Petra…
Baie geluk Arrie en Petra. Baie mooi getuienis.
Wed, 10/04/2019 - 16:34
Baie geluk Arie en Petra. Goeie voorbeeld vir ons.
Baie geluk Arie en Petra ! (Julle het nog so 'n endjie om te gaan om my en my annerhelfte in te haal).
Ek was self dikwels in daardie mooi ou kerk in Harare toe ons nog daar gewoon het - ook gereeld in die statige (koloniale !) Meikels Hotel vir funksies en het ook lekker gekuier in die Cuty Shark Hotel op Kariba !
Arie & Petra, hou koers vir daardie 50 jaar !
Wed, 10/04/2019 - 18:59
Thu, 11/04/2019 - 07:55
Wat n leef tyd
Puik Arie en Petra dis n voorbeeld vir so baie geluk
Thu, 11/04/2019 - 16:11
Baie geluk, Arie en Petra! …
Baie geluk, Arie en Petra! En dankie vir die mooi beskrywing van jul spesiale dag. Nog 2 jaar dan is dit die spesiale 50ste. Mag dit, en nog baie daarna, vir julle twee oulike mense beskore wees.
Oor bietjie minder as 'n uur skink ek 'n glasie wyn en lig dit spesiaal op julle. Geniet die res van jul dag. Bly nou vannag ook heelnag wakker, soos 48 jaar gelede in die honeymoon suite.
Thu, 11/04/2019 - 17:02
Arie, baie geluk van my en…
Arie, baie geluk van my en Alta ook. Amper tyd vir die goud. Alle seën en voorspoed vir julle twee.
Ek glo dat julle 'n lekker dag gister geniet het
Thu, 11/04/2019 - 19:05
Dankie, ek het reeds my…
Dankie, ek het reeds my kinders aan gesê om te begin spaar.
Ek wil by elkeen ñ goudstaaf kry op 10/4/2021!
Arie, met jou datum is ek…
Arie, met jou datum is ek afgetree.